laion/Wikipedia-Exotic huggingface dataset:
חיים בריא

חיים בריא הוא מגזין בריאות שמשודר החל משנת 2013. בעונות 1–5 שודר בערוץ עשר והחל מעונה ה-6 משודר בערוץ 13. התוכנית מוגשת על ידי פרופסור רפי קרסו, המשוחח עם אורחים מומחים על מחלות, תרופות והתפתחויות חדשות בעולם הרפואה. התוכנית שודרה בעבר בשעות 09:00 ו-10:00. נכון ל-2019, התוכנית משודרת ב-12:00 בערוץ 13. חיים בריא- עם פרופ' רפי קרסו| רשת 13, באתר חדשות 13, 4 ביולי 2019 חיים בריא, במיזם "אישים" לתיעוד היצירה הישראלית
פסגת היילס

פסגת היילס (באנגלית: Hales Peak) היא פסגה של הכתף הצפונית-מזרחית של הר קאבזה שבצפון-מזרח האי בראבנט, בארכיפלג פאלמר, שבאנטארקטיקה. הפסגה מתנשאת לגובה של 1,000 מטרים מעל פני הים. הפסגה מופתה מתצלומי אוויר שצולמו על ידי חברת האנטיג אירוסרוויירס בע"מ בשנים 1956–1957, במסגרת משלחת הסקר האווירי של שטחי חסות איי פוקלנד. שמה של הפסגה ניתן לה על ידי הוועדה המייעצת לשמות אנטארקטיים של בריטניה. הפסגה נקראת על שמו של הכומר סטיבן היילס, שהיה הראשון שמדד את לחץ הדם. שם זה ניתן, בדומה לשמות אתרים רבים אחרים באזור, שנקראו על שמם של חלוצים בתחום הרפואה. פסגת היילס באתר הסקר הגאולוגי של ארצות הברית פסגת היילס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על גילוי ומיפוי הפסגה ומקור שמה
רכס באסארבובו

רכס באסארבובו (באנגלית: Basarbovo Ridge; בבולגרית: Басарбовски рид) הוא רכס הרים מכוסה בקרח בצד המזרחי של הרי סטריבוג באי ברבנט בארכיפלג פאלמר, שבאנטארקטיקה. גובהו של הרכס 1,400 מטרים מעל פני הים. שטחו של הרכס 19.4 קילומטרים והוא משתרע בין מישור טאראן שמצפון מערב לו ועד נקודת בוו שמדרום מזרח לו. המדרונות הדרום מערביים של הרכס תלולים ובשל כך אינם מכוסים בחלקם קרח. הרכס מתנשא מעל קרחון מאלפיגי שמדרום-מערב לו, ומעל קרחון סבטובראצ'נה שמצפון-מזרח לו. הרכס מופה לראשונה על ידי סוקרים בריטיים בשנת 1980, ובשנית בשנת 2008. הרכס נקרא על שם היישוב באסארבובו שבצפון מזרח בולגריה. הגאזט האנטארקטי הבולגרי (בבולגרית) רכס באסארבובו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של בולגריה מידע גאוגרפי והיסטורי
גארת' נוקס

גארת' נוקס (אנגלית: Garth Knox; נולד ב-8 באוקטובר 1956) הוא מוזיקאי, ויולן, נגן ויולה ד'אמורה ומלחין אירי-צרפתי, המומחה בביצוע מוזיקה קלאסית בת-זמננו, ומוזיקה אתנית. חי כיום (2019) בפריז. גארת' נוקס נולד בדבלין, אירלנד למשפחה מוזיקלית, אשר כל ארבעת ילדי המשפחה ניגנו בכלי מיתר. בגיל צעיר עברה המשפחה לסקוטלנד. לאחר שבחר בוויולה ככלי הראשי שלו, המשיך בלימודים בקולג' המלכותי למוזיקה אצל פרדריק רידל, ולאחר מכן ניגן באנסמבל אנטרקונטמפורן (1983-1990) וברביעיית המיתרים ארדיטי (1990–1997). גארת' ביצע בכורות רבות של יצירות בנות-זמננו, ושיתף פעולה עם מלחינים ידועים כגון ג'רג' ליגטי, יאניס קסנאקיס, קרלהיינץ שטוקהאוזן, פייר בולז, ג'רג' קורטג, הנס ורנר הנצה, סלבטורה שיירינו (אנ') ועוד. הדיסק הראשון שלו - Works for Viola בהוצאת Naïve Records (אנ'), זכה בפרס Echo (אנ') מטעם איחוד המקליטים הגרמני (גר'). הדיסק השני שנוקס הוציא נקרא בשם Spectral Viola (בהוצאת Zeitklang). הדיסק השלישי - Viola d'Amore (בהוצאת ECM Records, זיכה אותו בפרס הקלטת החודש מטעם המגזין הבריטי גרמופון. ב-2012 יצא הדיסק הרביעי של נוקס: "סלטרלו" - על שם הריקוד האיטלקי המהיר מן המאה ה-14, בעל משקל 6/8 או 3/4 (אנ'). בדיסק זה, נוקס, שמנגן על שלושה כלים - כינור עממי (Fiddle) ויולה וויולה ד'אמורה, משתף פעולה עם אגנס וסטרמן בצ'לו, (צר') וסילביין למטר בכלי הקשה. היצירות בדיסק זה נעות בין מוזיקת ימי הביניים ומוזיקת רנסאנס (הילדגרד מבינגן, גיום דה מאשו, ג'ון דאולנד), מוזיקת בארוק (הנרי פרסל, אנטוניו ויואלדי) ועד מלחינים של ימינו אלה כמו קאיה סרייהו (אנ') ונוקס עצמו. מדיה וקבצים בנושא גארת' נוקס בוויקישיתוף אתר האינטרנט הרשמי של גארת' נוקס (באנגלית) גארת' נוקס, באתר אפל מיוזיק (באנגלית) גארת' נוקס, באתר ספוטיפיי גארת' נוקס, באתר MusicBrainz (באנגלית) גארת' נוקס, באתר Discogs (באנגלית) גארת' נוקס, באתר Songkick (באנגלית) HRAYR ATTARIAN, Garth Knox: Saltarello, allaboutjazz, ‏August 16, 2012 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גארת' נוקס".
כדורי זילכה

כדורי עבודי זילכה (1884 – 1956) היה בנקאי יהודי-עיראקי. כדורי זילכה נולד בבגדאד, עיראק, בנו היחיד של סוחר הטקסטיל, עבודי זילכה (1862–1904). בשנת 1902 החל לעבוד כבנקאי בבגדאד, וייסד את "בנק זילכה" (Banque Zilkha), שפעילותו הורחבה בהדרגה לביירות, דמשק, קהיר, אלכסנדריה, ז'נבה, ניו יורק, פריז והמזרח הרחוק. בשנת 1941, או 1942, היגר זילכה לניו יורק. נפטר בעת ביקור בז'נבה בכ' בתמוז תשט"ז, 29 ביוני 1956. נטמן בארצות הברית. זילכה נישא ללואיס (בשי) זילכה, ונולדו להם ארבעה בנים ושלוש בנות: בהם, עזרא זילכה (אנ'), כלכלן; סלים זילכה, יזם; ומוריס זילכה (אנ'), בנקאי. בנו, עזרא, הקים לזכרו את קרן זילכה לחקר התרבות היהודית באוניברסיטת פרינסטון. כדורי זילכה, באתר "Find a Grave" (באנגלית) From Baghdad to Boardrooms– My Family’s Odyssey, by Ezra K Zilkha with Ken Emerson, Self Published in 1999 by Ezra K Zilkha Berman, Phyllis (23 בפברואר 1998). "From Baghdad to Bel Air". Forbes. נבדק ב-24 בנובמבר 2015. {{cite news}}: (עזרה) המצב הכספי בסוריה, דואר היום, 26 באוקטובר 1931 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לכל הנערים שאהבתי

לכל הנערים שאהבתי (באנגלית: To All the Boys I've Loved Before) הוא סרט דרמה/סרט נעורים אמריקאי משנת 2018 המבוסס על ספרה של ג'ני האן (אנ') בבימויה של סוזן ג'ונסון (אנ'). הסרט יצא לאור על ידי נטפליקס ב-17 באוגוסט 2018. בכיכובם של לאנה קונדור ונואה סנטינאו. הסרט זכה בפרס סרט הנבחר בקטגוריית דרמה בפרסי בחירת הנוער 2019. בפברואר 2020 הופץ בנטפליקס סרט ההמשך "לכל הנערים: נ.ב. אני עדיין אוהבת אותך". בפברואר 2021 הופץ בנטפליקס סרט ההמשך השלישי "לכל הנערים: לעולם ועד". לארה-ג'ין קאבי היא תלמידת תיכון מופנמת, אשר כותבת לבחירי ליבה מכתב אהבה בלא כוונה לשולחם. בהמשך, העלילה מסתבכת ביום שבו כל המכתבים – חמישה מכתבים לחמישה בחורים – נשלחים. האחד לג'וש – האקס הטרי של אחותה, והשני לפיטר, שבדיוק נפרד מתלמידה אחרת בתיכון. על מנת למנוע חשד של ג'וש שלארה-ג'ין באמת מאוהבת בו, וכדי שפיטר יצליח לגרום לאותה תלמידה לקנא מספיק כדי לחזור לחיקו - פיטר ולארה-ג'ין מחליטים להעמיד פנים שהם זוג, אך בסוף מתאהבים באמת ונהפכים לזוג. לאנה קונדור בתפקיד לארה ג'ין קובי, נערה בכיתה י"א שכתבה 5 מכתבי אהבה - אותם לא שלחה מעולם. נואה סנטינאו בתפקיד פיטר קבינסקי, הנער הפופולרי בשכבה ואחד מהנערים שלארה ג'ין התאהבה בהם. ג'אנל פאריש בתפקיד מרגו קובי, אחותה הגדולה של לארה ג'ין ובת-זוגו של ג'וש, סטודנטית. אנה קאת'קארט בתפקיד קתרין "קיטי" קובי, אחותן הקטנה של לארה ג'ין ומרגו, לומדת בכיתה ו'. הפיצה את המכתבים שכתבה לארה ג׳ין ישראל ברוסארד בתפקיד ג'וש, שכנם של משפחת קובי, מושא אהבתה של לארה ג'ין ובן-זוגה של מרגו. מדלן ארתור בתפקיד כריס, חברתה הטובה של לארה ג'ין. אמיליג'ה ברנק בתפקיד ג'נביב, בת-דודתה של כריס ובת הזוג לשעבר של פיטר. ג'ון קורבט בתפקיד דן קובי, אביהם היחידני והאלמן של לארה ג'ין, קיטי ומרגו. אתר האינטרנט הרשמי של לכל הנערים שאהבתי (באנגלית) לכל הנערים שאהבתי, ברשת החברתית אקס (טוויטר) "לכל הנערים שאהבתי", במסד הנתונים הקולנועיים IMDb (באנגלית) "לכל הנערים שאהבתי", באתר נטפליקס "לכל הנערים שאהבתי", באתר AllMovie (באנגלית) "לכל הנערים שאהבתי", באתר Rotten Tomatoes (באנגלית) "לכל הנערים שאהבתי", באתר Metacritic (באנגלית) "לכל הנערים שאהבתי", באתר אידיבי "לכל הנערים שאהבתי", במסד הנתונים הקולנועיים KinoPoisk (ברוסית) לכל הנערים שאהבתי (2018) באתר themoviedb ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
כילותריום

כילותריום (שם מדעי: Chilotherium) הוא סוג נכחד של יונק גדול ממשפחת הקרנפיים, אשר חי ברחבי אסיה ובארצות הים התיכון במהלך סוף המיוקן ותקופת הפליוקן לפני 13.7-3.4 מיליון שנה. משמעות שמו הוא: "הבהמה של צינג'י", על שם תצורות צ'ינג'י (Chinji Formation) הקיימות ברמת פוטוהר (אנ') בפקיסטן. בסוג זה היו מינים רבים, חלקם עברו לסוגים דומים כמו אצרורינוס ו-Hispanotherium או אוחדו עם שאר המינים. יונק גדול זה דמה במראהו לקרנף לבן מודרני, הגיע לגובה 1.5-1.8 מטר ולמשקל 1.5-2 טונות. עם זאת הוא היה שונה מהקרנפים החיים בכך שלא הייתה לו קרן על האף, היה לו מצח משופע ובעיקר בלט בזוג הניבים שבלטו מלסתותיו התחתונות. היה זה קרנף בעל רגליים קצרות שאולי חי בדומה להיפופוטם בביצות. הייתה לו דו-צורתיות זוויגית והזכרים היו בעלי אצבעות בעלות זיזים בולטים יותר מאצל הנקבות. הכילותריום היה מותאם עם ניביו התחתונות לחפירה באדמה, באזורי ביצות או ערבות לחות, איתם הוציא מהאדמה שורשים. הרגליים התחתונות שלו נבעו מתזונתו מעשבים, אשר גדלים על הקרקע. בנוסף המבנה של הניבים והרגליים התחתונות עזר לו להתגונן מטורפים. הדינוקרוקוטה היה הטורף העיקרי עבורו באזור מחייתו, אך ממאובנים שנמצאו נראית עצם של כילותריום עם סימני נשיכה של דינוקרוקוטה, ואולם הפצע החלים, כך שהקרנף הצליח להימלט מטורפו. מדיה וקבצים בנושא כילותריום בוויקישיתוף כילותריום, באתר האנציקלופדיה של החיים (באנגלית) כילותריום, באתר GBIF (באנגלית)
לוק גאלוס

אנדרו ויליאם הנקינסון (באנגלית: Andrew William Hankinson; נולד ב-22 בדצמבר 1983) הידוע יותר בשם הבמה שלו, לוק גאלוס הוא מתאבק אמריקאי, המופיע בארגון ההיאבקות WWE, בתוכנית סמאקדאון. במהלך תקופת עבודתו הראשונה ב-WWE, הנקינסון הופיע כמתחזה של קיין במהלך 2006 ולאחר מכן חזר להתחרות תחת שם הבמה פסטוס, דמות בעלת מוגבלות מנטלית למראין העין ביחד עם המתאבק ג'סי, אך השניים השיגו הצלחה מועטה. לאחר שנעלם מן המרקע, הנקינסון חזר כשומר הראש וכ"חסיד" של CM פאנק תחת שם הבמה לוק גאלוס. תקופת העבודה הראשונה שלו בארגון הגיעה לקיצה בשנת 2010. הוא מוכר בעיקר בשל התקופה שלו בארגון היפני New Japan Pro-Wrestling‏ (NJPW) תחת שם הבמה דוק גאלוס, לצד שנתיים בארגון Total Nonstop Action Wrestling‏ (TNA), שם התחרה תחת שם הבמה D.O.C.‏ (Director of Chaos; בעברית: "מנהל הכאוס") ובה היה חלק מקבוצת Aces & Eights. ביחד עם קארל אנדרסון, הנקינסון זכה פעמיים באליפות הזוגות של Raw, בנוסף לשלוש זכיות באליפות הזוגות של IWGP. הישגים בארגון ההיאבקות American Pro Wrestling Alliance - APWA אליפות הזוגות של APWA (פעם אחת) - עם קנוקס הישגים בארגון ההיאבקות National Wrestling Alliance - NWA אליפות הזוגות של NWA Southern (פעם אחת) - עם אייסברג הישגים בארגון ההיאבקות National Wrestling League - NWL אליפות במשקל כבד של NWL (פעם אחת) הישגים בארגון ההיאבקות New Japan Pro-Wrestling - NJPW אליפות הזוגות של IWGP‏ (3 פעמים) - עם קארל אנדרסון ליגת הזוגות העולמית (2013) - עם קארל אנדרסון הישגים בארגון ההיאבקות Rampage Pro Wrestling - RPW אליפות במשקל כבד של RPW (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-65 מתוך 500 המתאבקים הטובים ביותר לשנת 2016 הישגים בארגון ההיאבקות River City Wrestling - RCW אליפות הזוגות של RCW (פעם אחת) - עם קנוקס הישגים בארגון ההיאבקות Vanguard Championship Wrestling - VCW אליפות במשקל כבד של VCW (פעם אחת) הישגים בארגון ההיאבקות World Wrestling Entertainment - WWE אליפות הזוגות של Raw (פעמיים) - עם קארל אנדרסון גביע העולם לזוגות של ה-WWE‏ (2019) - עם קארל אנדרסון הישגים במגזין ההיאבקות Wrestling Observer Newsletter - WON הגימיק הגרוע ביותר (2012, 2013) - Aces & Eights מדיה וקבצים בנושא לוק גאלוס בוויקישיתוף לוק גאלוס, ברשת החברתית פייסבוק לוק גאלוס, ברשת החברתית אקס (טוויטר) לוק גאלוס, ברשת החברתית אינסטגרם לוק גאלוס, באתר WWE.com להיאבקות מקצועית לוק גאלוס, באתר Online World of Wrestling
מיקרו-ירוקים

מיקרו-ירוקים או עלי מיקרו (באנגלית: Microgreen) הוא כנוי לירקות ירוקים אשר נקצרים לאחר פרישת הפסיגים של הנבט, ולעיתים עם קן אחד של עלים "אמיתיים". הם נמכרים כתוסף תזונתי רב-ערך ונחשבים מזון-על (Super food). משמשים עבור הוספת צבע טעם ומרקם למנות אחרות, בעיקר למסעדות יוקרה (Fine dining). שפים עושים שימוש במיקרו-ירוקים צבעוניים כדי לצור מנות יוקרה מרהיבות וטעימות, עם מרקמים מסוימים וטעמים כמו מתוק וחריף. מיקרו-ירוקים קטנים יותר מאשר "עלי בייבי" (כגון של תרד, כרוב על, ארוגולה ורדישיו (עולש מתורבת רב-שנתי)), אולם נקצרים בשלב מאוחר יותר מאשר נבטים פופולריים (כגון של ברוקולי, סויה, חיטה וחמניות). בחנויות של מוצרי איכות, מיקרו-ירוקים נחשבים למומחיות עבור סלטים, מרקים, כריכים ומנות אחרות. הם נקצרים לרוב בגיל 10–14 ימים מרגע הנביטה, בנקודת חיבור הגבעול לקרקע, ואורכם הטיפוסי הוא סנטימטרים בודדים, עם פסיגים מפותחים וסט עלים מפותח למחצה. מדיה וקבצים בנושא מיקרו-ירוקים בוויקישיתוף "Contents Specialty Greens Pack a Nutritional Punch". USDA. נבדק ב-23 בינואר 2014. {{cite web}}: (עזרה) Millard, E. (2014). Indoor Kitchen Gardening: Turn Your Home Into a Year-round Vegetable Garden. Cool Springs Press. p. 63. ISBN 978-1-61058-981-9. נבדק ב-28 במאי 2017. {{cite book}}: (עזרה) Vanderlinden, Colleen. "Grow Your Own Microgreens". About.com. נבדק ב-30 בינואר 2014. {{cite web}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
מנואל אוליברס

מנואל אוליברס (בספרדית: Manuel Olivares Lapeña; ‏2 באפריל 1909 – 16 בפברואר 1976) היה כדורגלן ספרדי, ששיחק בעמדת החלוץ. אוליברס נולד ב-2 באפריל 1909 בסון סרביירה שבספרד. הוא התחיל את קריירת המועדונים שלו בקבוצה דפורטיבו אלאבס שמחבל הבסקים בשנת 1928. אוליברס ערך את הופעת הבכורה שלו בלה ליגה בעונת 1930/1931 וכבש באותה עונה 10 שערים ב-14 הופעות ואלאבס בסיום העונה סיימה במקום השמיני (מתוך 10 קבוצות). לאחר עונה זאת חתם בריאל מדריד. במהלך תקופתו בריאל זכה אוליברס בשתי אליפויות ספרד ברצף ובגביע הספרדי בשנת 1934. בעונת 1932/1933 בלה ליגה כבש 16 שערים ב-14 משחקים, דבר שהקנה לו את תואר הפיצ'יצ'י לכובש המצטיין של העונה. לאחר 3 שנים בריאל עבר לשחק בכמה קבוצות שלא נשאר בהן יותר משנה אחת. אוליברס שהה שלוש שנים נוספות בליגה הבכירה, אז שיחק עם דונוסטייה, ריאל סרגוסה והרקולס. בשנת 1935 החל את קריירת האימון שלו במועדון סראגוסה תוך כדי שהיה גם שחקן, והמשיך להיות כך עבור מספר קבוצות עד שנת 1943, אז הפסיק את קריירת המשחק שלו במועדון אלחסיראס. ריאל מדריד אליפות ספרד (2): 1931/1932, 1932/1933 הגביע הספרדי: 1934 אישיים תואר הפיצ'יצ'י: 1932/1933 סלמנקה הליגה הספרדית הרביעית: 1944/1945 מנואל אוליברס, באתר Transfermarkt מנואל אוליברס, באתר BDFutbol מנואל אוליברס, באתר National Football Teams מנואל אוליברס, באתר FootballDatabase.eu פרופיל המאמן, באתר Transfermarkt (באנגלית)
אריק ג'ונסטון

אריק ג'ונסטון (באנגלית: Eric Johnston;‏ 21 בדצמבר 1895 – 23 באוגוסט 1963) היה איש עסקים, נשיא איגוד הקולנוע בארצות הברית, "שגריר המים" (נציג מיוחד של נשיא ארצות הברית) של הנשיא אייזנהאור למזרח התיכון. נולד בוושינגטון די. סי. בשם אריק ג'ונסון. בילדותו עברה המשפחה למונטנה ומשם בעיר ספוקיין שבמדינת וושינגטון, שם התגורר רוב ימיו. אביו היה רוקח והוריו נפרדו בנערותו. בעקבות הפרידה אמו החליפה את שמה (ושם בנה) לג'ונסטון. ג'ונסטון התגורר רוב ימיו שבארצות הברית. הוא למד באוניברסיטת וושינגטון ושירת בחיל הנחתים במלחמת העולם הראשונה והגיע לדרגת סרן. השתתף בחיל המשלוח האמריקאי לסיביר, שלחם בבולשביקים במסגרת מלחמת האזרחים ברוסיה. הוצב כנספח בצירות האמריקאית בבייג'ינג, סין. לאחר שחרורו מהשרות הצבאי ניהל מספר עסקים בעירו, ספוקיין, והיה פעיל גם בתחומים ציבוריים. בשנת 1931 נבחר לכהן כנשיא לשכת המסחר של ספוקיין ובשנת 1941 נבחר לתפקיד ראש לשכת המסחר של ארצות הברית. למרות הנטייה השמרנית המובהקת (הפרו-רפובליקנית) של לשכת המסחר (וגם של ג'ונסטון עצמו) הצליח לקיים קשרים טובים עם הנשיא הדמוקרטי ומנהיג הניו דיל רוזוולט. בשנת 1945 נבחר על ידי ראשי האולפנים הגדולים של הקולנוע בארצות הברית להיות נשיא איגוד הקולנוע של אמריקה (MPAA), תפקיד בו נשא עד מותו. בחודש נובמבר 1947 השתתף בפגישה עם 47 ראשי חברות סרטים שנערכה בדלתיים סגורות במלון וולדורף-אסטוריה בניו יורק. בעקבות הפגישה, הוציא ג'ונסטון ב-25 בנובמבר 1947 הודעה לעיתונות שנודעה בשם "הצהרת ולדורף" שסימנה את תחילת מדיניות הרשימה השחורה של הוליווד שהיוותה אחד הנושאים המרכזיים בחקירותיה של "ועדת בית הנבחרים לפעילות אנטי אמריקאית. ג'ונסטון מונה לתפקידים ציבוריים בממשלים של הנשיאים טרומן ואייזנהאואר. באפריל 1953 הגיע ג'ונסטון לישראל במסגרת תפקידו כיועץ לענייני סיוע טכני. לקראת סוף 1953 מונה על ידי הנשיא אייזנהאואר כנציגו המיוחד, בדרגת שגריר, לשם הפגת המתיחות בין ישראל לשכנותיה (סוריה, ירדן ולבנון). במיוחד התרכזה שליחותו של ג'ונסטון בהשגת הסכם בנושא חלוקת מי הירדן ובדיקת מצב הפליטים הפלסטינים. ג'ונסטון הביא איתו למזרח התיכון תוכנית לפיתוח משותף של מקורות המים באזור הכנרת. תוכנית ג'ונסטון שהוגשה על ידיו באוקטובר 1955 התקבלה על ידי ישראל וירדן, אך נידחתה על ידי מדינות ערב שאף אילצו את ירדן לחזור בה רשמית מהסכמתה (על אף שבפועל נקטה ירדן במעשים ליישום התכנית), אולם בתחילת שנות ה-60 שימשה את ישראל כצידוק לכך שמפעלי המים שלה תואמים את החוק הבינלאומי. לטענת ישראל, תוכנית ג'ונסטון נתקבלה על ידי הערבים מבחינה טכנית ונדחתה אך ורק מטעמים מדיניים. כן טענה ישראל שמכיוון שירדן שואבת מים מהירמוך בהתאם לתוכנית ג'ונסטון, גם לישראל מותר לשאוב מים מהירדן בהתאם לתוכנית. ג'ונסטון נפטר בשנת 1963, בגיל 66 שנה, מגידול במוח. המלחמה על המים The Eric Johnston Story אריק ג'ונסטון (1895-1963), דף שער בספרייה הלאומית אריק ג'ונסטון, במסד הנתונים הקולנועיים IMDb (באנגלית) זוטות, מעריב, 19 במאי 1960 הפתוחה ישראל לחברות פרטיות, מעריב, 13 באפריל 1953 ג'נסטון לא ידחה ביקורו במזרח התיכון, הצופה, 22 באוקטובר 1953 ג'ונסטון ושליחותו, חרות, 25 באוקטובר 1953 לבנון סירבה לקבל תכניות ג'ונסטון, על המשמר, 1 בנובמבר 1953 צפויה העלאה במחיר המים, הצופה, 5 ביוני 1963 ד.בן־גוריון: ישראל תשלים את מפעל הירדן ואם הערבים יכריזו על כך מלחמה-נילחם, דבר, 13 בספטמבר 1962 אשכול מוסיף לתמוך, על המשמר, 11 ביולי 1963 תכנון משק המים הכרחי לנוכח המחסור המחריף והולך, דבר, 6 ביוני 1963 החמיר מצבו של א. ג'ונסטון, הצופה, 28 ביולי 1963 מת אריק ג'ונסטון, דבר, 25 באוגוסט 1963
שלמה אוסטרזצר

שלמה מאיר אוסטרזצר (15 בינואר 1928 – 15 במרץ 2023) היה סגן המהנדס הראשי בתעשייה האווירית לישראל, הקים את חברת תאת טכנולוגיות (לשעבר ת.א.ת. תעשיות אביזרי תעופה) וניהל אותה במשך קרוב ל-40 שנים. שלמה אוסטרזצר נולד בשנת 1928 בעיר דיסבורג שבגרמניה, כבן יחיד להוריו, שמואל דב אוסטרזצר והנדא (הלה) אוסטרזצר לבית דורפלר. המשפחה עזבה את גרמניה בשנת 1933 עם עליית המפלגה הנאצית לשלטון, והשתקעה באנטוורפן, בלגיה, שם שימש אביו כמורה בבית הספר "יסודי התורה", ולאחר מכן כמנהלו. עם פלישת הנאצים לבלגיה במלחמת העולם השנייה ברחה המשפחה לצרפת, ובשלב יותר מאוחר הגיעה לשווייץ. לאחר סיום המלחמה שבו הוריו לבלגיה והוא המשיך את לימודיו במכון הטכנולוגי של ציריך (ETH), וב-1953 קיבל תואר MSc בהנדסת מכונות. לאחר מכן עבד כמהנדס בחברת פוקר (תעופה) (Fokker) ההולנדית במשך חמש שנים. ב-1958 עלה לישראל והשתלב כמהנדס בתעשייה האווירית. בתפקידו האחרון שם שימש כסגן המהנדס הראשי, ואת תפקיד המהנדס הראשי קיבל לבסוף משה ארנס. בין השנים 1963 ל-1969 שהה עם משפחתו בצרפת, כחבר במשלחת משרד הביטחון. לקראת סוף שהותו שם עבד בחברת Intertechnique. בעקבות האמברגו הצרפתי על ישראל ב-1969, וביוזמת מנכ"ל משרד הביטחון משה קשתי, חזר אוסטרזצר לישראל כדי לסייע בתעשייה הביטחונית בארץ, והקים עם הימן שמיר את חברת ת.א.ת. תעשיות אביזרי תעופה, הנקראת כיום תאת טכנולוגיות. שותף שלישי בחברה היה נתן (ניותק) אלדר. החברה התמחתה בין השאר במערכות קירור ומעבירי חום למטוסים, עליהם רשם מספר פטנטים. מוצרי החברה הורכבו במטוסים אזרחיים וצבאיים רבים, כולל מטוס הכפיר הישראלי. את חברת תאת טכנולוגיות ניהל במשותף עם דב צאלים עד לשנת 2008, אז פרש, בגיל 80. במהלך כהונתו כמנכ"ל החברה מניותיה נרשמו למסחר בבורסת NASDAQ במרץ 1987, ובאוגוסט 2005 נרשמו למסחר גם בבורסה לניירות ערך בתל אביב. היה נשוי עד לפטירתו לאסתר (אתי) לבית זמיר. לזוג שלוש בנות. בתו מיכל נשואה לפרופ' דוד הראל. נפטר ב-15 במרץ 2023. מדיה וקבצים בנושא שלמה אוסטרזצר בוויקישיתוף Shlomo Ostersetzer, באתר Bloomberg Intertechnique – Zodiac Aerospace Group (ZA-INT), באתר HAIC שלמה גרינברג, ‏תאת בעיתוי טוב להנפיק, באתר גלובס, 19 בספטמבר 2006 אסף ולדן, ‏טייס ישראלי גאה, באתר חיל האוויר הישראלי, דצמבר 2003 Patents by Inventor Shlomo Ostersetzer, Justia Patents TAT TECHNOLOGIES LTD, Form 20-F, Filing Date Jun 28, 2006, secdatabase.com
מעגלים (שיר)

"מעגלים" הוא סינגל שהוקלט על ידי הזמר-יוצר הישראלי עידן רייכל. השיר יצא לאור ב-12 באוקטובר 2015 כסינגל הראשון מתוך אלבום הסולו הראשון של רייכל, היד החמה, על ידי חברת התקליטים הליקון. עם יציאתו נכנס השיר אל המקומות הראשונים במצעדים השבועיים של מדיה פורסט,רשת ג' ורדיו אמצע הדרך ולמקום השלישי במצעד הרשמי של גלגלצ. כמו כן, זכה במקום העשירי במצעד הפזמונים השנתי של רשת ג'. השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון פופ רוק בשילוב עם מוזיקת דאנס. יוסי חרסונסקי העניק לשיר ביקורת חיובית ונתן לו ארבעה וחצי כוכבי זהב מתוך חמישה. טרם פורסם ווידאו קליפ מלא לשיר, העלה רייכל לערוץ היוטיוב שלו את האודיו של השיר, אשר מציג בתוכו את עטיפת הסינגל, מילות השיר בעברית ותרגום לאנגלית. נכון לאוגוסט 2024, מונה הצפיות של הקליפ עומד על כ־5.2 מיליון צפיות. לדף השיר באתר הספרייה הלאומית מעגלים, באתר יוסמיוסיק, ‏2015-10-12 niv the tool, המצעד השבועי של מדיה פורסט, באתר mediaforest-group, 18 באוקטובר 2015 המצעד השבועי, באתר גלגלצ, 29 באוקטובר 2015 Idan Raichel - Ma'agalim (Circles) - עידן רייכל - מעגלים, נבדק ב-2019-11-12
אייל חומסקי

אייל חומסקי (נולד בשנת 1965) הוא פרסומאי ישראלי, שותף במשרד הפרסום "אדלר חומסקי ורשבסקי GREY ושות'". חומסקי נולד וגדל בירושלים למוניקה (לבית מילשטיין) ולצזר חיים חומסקי, ממייסדי תחום הייעוץ ארגוני בישראל,[דרוש מקור] ומומחה ישראלי לשיווק ולהתרמה. שירת בצה"ל בסיירת מטכ"ל, ובשנת 1983, בעת שהיה באימונים במסגרת השירות הצבאי, נפצע ואיבד את עינו. אחרי שחרורו מצה"ל נרשם ללימודי תואר ראשון בכלכלה ומנהל עסקים ובהמשך גם סיים תואר שני במנהל עסקים עם התמחות בשיווק. בשנת 1987 התמנה כעוזר תקציבאי במשרד הפרסום קשר-בראל, במקביל ללימודיו. שנה וחצי לאחר שהגיע למשרד החל לנהל ולהופיע בפרזנטציות למכרזים לבד. בהמשך הפך חומסקי לאחראי על כל התקציבאים במשרד ולאחר מכן לשותף. ביולי 1996, הקים חומסקי עם ראובן אדלר את משרד הפרסום "אדלר-חומסקי". בשנת 1998 מונה למנכ"ל המשרד. באותה שנה רכשו את חברת הפרסום ורשבסקי פרייליך דובב IMC בע"מ שהייתה בבעלות שמואל ורשבסקי. נכון לשנת 2017, מדורג המשרד במקום השני בישראל בנתח הפרסום. בשנת 2013 היה חומסקי חלק מקבוצת רכישה בראשות איש ההייטק אורי אלון, שרכשה את הפועל ירושלים. ביוני 2018 הודיע אלון על עזיבת הקבוצה, וחומסקי מונה כמנהל שותף בקבוצה. חומסקי נשוי לתמי, מעצבת אופנה, ואב לשלושה. אייל חומסקי, ברשת החברתית אינסטגרם דפנה ברמלי גולן, ‏כל יום אני עושה מאזן, באתר גלובס, 13 בספטמבר 1999 רותם שטרקמן,איילה צורף, "אנחנו לא חזירים", באתר הארץ, 4 בדצמבר 2008 קמפיין חייו: מי אתה אייל חומסקי?, באתר ‏מאקו‏, 12 ביוני 2018 דפנה ברמלי גולן, ‏כל יום אני עושה מאזן, באתר גלובס, 13 בספטמבר 1999 משה בנימין, דירוג משרדי הפרסום: אדלר צומח, שיא לאברהם ומנצ' ממריא, באתר אייס, 18 בינואר 2017 בעלי הקבוצה, אתר הפועל ירושלים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מדרגות הנביאים

מדרגות הנביאים או מעלות הנביאים הן מערך מדרגות בשכונת הדר בעיר חיפה, ששמן נועד להנציח את מוסד הנבואה. מדרגות הנביאים סמוכות לרחוב הנביאים ולסמטת הנביאים. העיר חיפה מוכרת בין היתר בזכות גרמי המדרגות הרבים שנבנו בה, כפתרון אדריכלי למיקום העיר בין ים להר. במערך מדרגות הנביאים כ-170 מדרגות, המתחילות ברחוב שיבת ציון (בין הבתים 18–20) ומסתיימות בבית אמיל תומא למול מגדל הנביאים שהוקם במקום בו עמד בעבר בית משפחת ח'ורי. במעלה המדרגות הוצב תבליט של ארגון ההגנה המנציח את הלוחמים בבית ח'ורי במהלך הקרב על חיפה. המבואה הראשונה נמצאת ברחוב התשעים ושלושה. במערך המדרגות נמצא בית הכנסת הדרת קודש שהוקם כנראה על יסודות בית כנסת קדום יותר מהמאה ה-18, אשר הכיל בחצרו מקווה טהרה. ד"ר ניצה ירום וזאב הירשפלד, מעלות הנביאים, באתר מעלות חיפה:דרכי מדרגות בעיר חיפה מדרגות הנביאים ובית כנסת הדרת קודש, באתר יוטיוב
The Love Train

The Love Train (בעברית: רכבת האהבה) הוא המיני-אלבום השני של הזמרת-יוצרת האמריקאית מייגן טריינור. המיני-אלבום יצא לאור ב-8 בפברואר 2019, על ידי חברת התקליטים אפיק רקורדס. מתוך האלבום יצא הסינגל היחיד "All the Ways". עם יציאתו נכנס המיני-אלבום אל המקום העשירי במצעד האלבומים הדיגיטליים. המיני-אלבום הופק על ידי מייגן טריינור, אנדרו וולס, כריס גלבודה וטיילר ג'ונסון ואת השירים אשר נכללים בו, כתבה טריינור ביחד עם פזמונאים שונים. ב-AllMusic קיבל המיני-אלבום דירוג של שנים וחצי כוכבי זהב מתוך חמישה בסך הכל. בסמוך לצאתו, עלה המיני-אלבום לרשת הזרמת המדיה ספוטיפיי. מידע על האלבום The Love Train באתר MusicBrainz האלבום The Love Train באתר ספוטיפיי מייגן טריינור, אנדרו וולס, כריס גלבודה, טיילר ג'ונסון The Love Train - Meghan Trainor | Songs, Reviews, Credits, AllMusic (באנגלית) Libby Schilz, REVIEW: Meghan Trainor’s ‘The Love Train’ consists of generic love songs, The Daily Nebraskan (באנגלית) Meghan Trainor Announces New Album 'Treat Myself', Billboard Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2019-02-03 Meghan Trainor Chart History, Billboard The Love Train - Meghan Trainor | Songs, Reviews, Credits, AllMusic (באנגלית) THE LOVE TRAIN, נבדק ב-2019-11-12
תוכו רצוף אהבה (אלבום)

תוכו רצוף אהבה הוא אלבום הבכורה של הזמר-יוצר ישי ריבו, האלבום יצא לאור ב-2014 על ידי חברת התקליטים NMC. מתוך האלבום יצאו הסינגלים: "תוכו רצוף אהבה", "קול דודי, "השבעתי" ו-"הניסיון הזה". האלבום הועלה לרשת הזרמת המדיה ספוטיפיי בסמוך לצאתו. ב-17 בינואר 2015 הוכרז שהאלבום זכה במעמד "אלבום זהב" על מכירת 15,000 עותקים. מידע על האלבום תוכו רצוף אהבה באתר MusicBrainz האלבום תוכו רצוף אהבה באתר ספוטיפיי האלבום תוכו רצוף אהבה באתר אפל מיוזיק ישי ריבו | תוכו רצוף אהבה - גרסה מיוחדת, באתר דיסק סנטר ישי ריבו - תוכו רצוף אהבה, נבדק ב-2019-11-12 בן שלו, ישי ריבו, הרוקר הדתי מכיכר החתולות בירושלים, באתר הארץ, 15 בינואר 2015